Wilfried Härle

Wilfried Härle (sündinud 6. septembril 1941 Heilbronnis) on Heidelbergi ülikooli süstemaatilise teoloogia emeriitprofessor, üks saksa keeleruumi vanema põlvkonna mõjukaim evangeelne teoloog ja eetik.

Härle õppis evangeelset teoloogiat Heidelbergi ja Erlangeni ülikoolis, promotsioon 1969 Bochumi ülikoolis (uurimusega ""Varase" Karl Barthi teoloogia suhe Martin Lutheri teoloogiaga"), habilitatsioon (professuuri taotlemiseks vajalik teine monograafia) 1973 Kieli ülikoolis ("Olemine ja arm – ontoloogia Karl Barthi kiriklikus dogmaatikas").

Härle oli 1977–1978 dotsent Groningeni ülikoolis Hollandis, 1978–1995 teoloogia ajaloo ja süstemaatilise teoloogia professor Marburgi ülikoolis, 1995–2006 süstemaatilise teoloogia (rõhuasetusega eetikal) professor Heidelbergi ülikoolis.

Härle kuulus 2002–2005 Saksa Riigipäeva uurimiskomisjoni "Kaasaegse meditsiini eetika ja õigus" ja oli 1997–2010 Saksamaa Evangeelse Kiriku eetikakomisjoni (Kammer für Öffentliche Verantwortung) esimees.

Teoseid
 Rechtfertigung – das Wirklichkeitsverständnis des christlichen Glaubens ("Õigeksmõist – kristliku usu tegelikkusemõistmine", kirjutatud koos Eilert Hermsiga, 1980)
 Systematische Philosophie. Eine Einführung für Theologiestudenten ("Süstemaatiline filosoofia. Sissejuhatus teoloogiaüliõpilastele", 1982, 2. väljaanne 1987)
 Dogmatik ("Dogmaatika", 1995, 2. väljaanne 2000, 3. väljaanne 2007, 4. väljaanne 2012) 
 Menschsein in Beziehungen. Studien zur Rechtfertigungslehre und Anthropologie ("Inimeseksolemine suhetes. Töid õigeksmõistuõpetusest ja antropoloogiast", 2005)
 Christlicher Glaube in unserer Lebenswelt. Studien zur Ekklesiologie und Ethik ("Kristlik usk meie eluilmas. Töid eklesioloogiast ja eetikast", 2007) 
 Grundtexte der neueren evangelischen Theologie ("Uuema evangeelse teoloogia põhitekstid", 2007, 2. väljaanne 2012)
 Spurensuche nach Gott. Studien zur Fundamentaltheologie und Gotteslehre ("Otsides Jumala jälgi. Töid fundamentaalteoloogiast ja jumalaõpetusest", 2008)
 Ethik ("Eetika", 2011)
 Uuema evangeelse teoloogia põhitekstid, koost. W. Härle, Thomas-Andreas Põder, 2013
 Outline of Christian Doctrine. An Evangelical Dogmatics (2015)

Eesti keeles ilmunud
 Õigeksmõist täna. Tlk. Anne Burghardt. Kirik & Teoloogia, nr 2/ 23.12.2011, nr 3/ 30.12.2011
 Vabadus – kas ainult illusioon? Evangeelne teoloogia dialoogis tänapäeva aju-uuringutega. Tlk. Kadri Lääs. Kirik & Teoloogia, nr 18/ 13.4.2012
 Regionaalne misjon. Koostöö regionaalsel tasandil toob kasu mitmes mõttes. Tlk. Kadri Lääs. Kirik & Teoloogia, nr 58/ 18.1.2013
 Meie eest surnud!? Jeesuse Kristuse ristisurma päästetähendus. Tlk. Anne Burghardt. Kirik & Teoloogia, nr 68/ 29.3.2013

Kirjandus
 Wilfried Härle bibliograafia

Kategooria:Saksa teoloogid
Kategooria:Eetikud
Kategooria:Sündinud 1941